ऊर्जा का सदुपयोग करेंगे तो कुंडलिनी में जागृति आएगी
ईश्वर ने अलग-अलग प्रसंगों में अलग-अलग व्यक्तियों के सामने पृथक-पृथक ढंग से ये घोषणा की है कि कौन मुझे प्रिय है। सभी चाहते हैं कि हम भगवान की पसंद हों। वैसे हमें मनुष्य का शरीर मिला है, तो यह तय है कि हम भगवान कीPt. Vijayshankar Mehta's column - If we use the energy properly then there will be awakening in Kundalini
ईश्वर ने अलग-अलग प्रसंगों में अलग-अलग व्यक्तियों के सामने पृथक-पृथक ढंग से ये घोषणा की है कि कौन मुझे प्रिय है। सभी चाहते हैं कि हम भगवान की पसंद हों। वैसे हमें मनुष्य का शरीर मिला है, तो यह तय है कि हम भगवान की पसंद थे, इसलिए इंसान बने हैं। लेकिन फिर भी, जो अपनी ऊर्जा का उपयोग ठीक से करेंगे, वो ईश्वर की पसंद होंगे।
हमारे शरीर में कुंडलिनी को सर्प जैसी छवि बताया है। ऐसा इसलिए बताया है क्योंकि सर्प बिना हड्डी के खड़ा हो जाता है। अगर हम ऊर्जा का सदुपयोग करें, तो हमारी कुंडलिनी में भी ऐसी ही जागृति आएगी और वहीं से हम ईश्वर की पसंद हो जाते हैं। तभी गीता में उन्होंने एक शब्द बोला है ‘यतात्मा’।
मन इंद्रियों सहित शरीर को वश में किए हुए व्यक्ति को भगवान पसंद करते हैं। अगली पंक्ति में उन्होंने कहा है, ‘दृढ़ निश्चयः मद भक्तः मे प्रियः।’ मुझमें दृढ़ निश्चय वाला वह मेरा भक्त मुझको प्रिय है। इतनी सरल-सी बात भगवान हमें समझा गए कि तुम ऊर्जा का सदुपयोग करो।
अगर इस मामले में सावधान नहीं हैं, तो ऊर्जा को बहना ही है। सदुपयोग करोगे, तो ऊर्जा मेरी ओर बहेगी। और यदि लापरवाह हो गए, तो इस ऊर्जा को वासनाओं की ओर, भोग की ओर, संसार की ओर पतन के लिए बहना ही है।